ཁོ་སོང་སོང་ནས་གྲོང་གསེབ་ཅིག་ལ་སླེབས།དེར་དུད་ཁྱིམ་ཞིག་ན་སྐྱ་སེར་མང་པོས་འདུ་ལོང་བྱེད་པ་མཐོང་བས།ཁོའི་བསམ་པར།ད་ཐེངས་སྐད་ཆ་ཡག་པོ་ཞིག་བཤད་ནས་འདྲི་དགོས་སྙམ་སྟེ།ཕར་སོང་ནས་ལྷ་དང་འདྲ་བར་དགའ་སྐྱིད་བྱེད་པ་ཚོ།ཞྭ་གོན་པའི་ཝ་ཞིག་ཨེ་རིགརྟ་འཁྲིད་པའི་ཁྱི་ཞིག་ཨེ་རིགམདའ་གཞུ་འཁུར་བའི་རྟ་ཞིག་ཨེ་རིག་ཅེས་དྲིས་པ་ལ་དུད་ཁྱིམ་དེར་ཁྱིམ་བདག་ཤི་བས་སྐྱ་སེར་མང་པོ་འདུས་ནས་བསྔོ་སྨོན་དགེ་རྩ་བྱེད་པ་ཡིན་སྟབས།དེ་རྣམས་ཀྱིས་ཁོའི་སྐད་ཆ་དེ་འདྲ་བཤད་པ་ཐོས་འཕྲལ་ཁོའི་གདོང་ལ་མཆིལ་མ་བཏབ།ཤི་ལ་ཁད་པ་ཞིག་རྡུང་རྡེག་བྱས་ནས།ཁྱོད་ཅི་འདྲའི་བསམ་མེད་ཅིག་རེད།འདིར་ཤི་སྡུག་བྱུང་བ་ལ།ཁྱོད་ཀྱིས་ད་དུང་ལྷ་དང་འདྲ་བའི་དགའ་སྐྱིད་བྱེད་པ་ཚོ་ཟེར་བས་མི་ཆོག་པར་བརྙས་སྨོད་ཀྱི་འཆལ་གཏམ་ལབ་པ་ལ་ཨང་ཟེར་ནས་སྡིགས་མོ་བྱས།